Διοκλητιανούπολις

Με το όνομα Διοκλητιανούπολις ή Διοκλετιανόπολις ήταν γνωστές τρεις πόλεις της ύστερης αρχαιότητας:


 * 1) Πόλη της Θράκης, που ονομάσθηκε έτσι προς τιμή του Ρωμαίου Αυτοκράτορα Διοκλητιανού. Τον Μεσαίωνα μετονομάσθηκε σε Αλεξιούπολη προς τιμή του Βυζαντινού Αυτοκράτορα Αλεξίου Α΄ Κομνηνού. Πάνω στα ερείπιά της βρίσκεται σήμερα χτισμένο το βουλγαρικό χωριό Χισαρία. Σε ανασκαφές που έγιναν στην περιοχή βρέθηκαν ελληνικές επιγραφές, καθώς και ένα νόμισμα του βασιλιά της Θράκης Μοστίου, που έζησε περί το 200 π.Χ..
 * 2) Πόλη κοντά στη λίμνη της Καστοριάς, που είχε ήδη εγκαταλειφθεί την εποχή του Ιουστινιανού.
 * 3) Πόλη της Άνω Αιγύπτου, στην επαρχία Θηβαΐδα.

Πηγή

 * Νέα Ελληνική Εγκυκλοπαίδεια (Χάρη Πάτση), τόμος 11, σελ. 213.

Κατηγορία:Ιστορική γεωγραφία

Diocletianopolis